Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12156

2000. június 6.-án a Léginavigációs Bizottság áttekintette a Folyamatos Légialkalmasság Munkacsoport és a Légialkalmassági Tanulmánykidolgozó Csoport ajánlását a típusalkalmasság bizonyítása folyamat bevezetésének, és a Típusalkalmassági Bizonyítvány koncepció bevezetésének fényében. Arra a megállapításra jutottak, hogy a nemzetközileg használt és ismert bizonyítványt már korábban bevezették a Légialkalmasság Műszaki Kézikönyvében (DOC 9051) és ennek bevezetése kiegészíti a típusalkalmasság bizonyításának folyamatát, így kerül összhangba az Annex 8 szövege a légialkalmasság nemzetközi használatával. Továbbiakban megállapították, hogy a Lajstromozó Állam, amely meg van bízva az Egyezmény 31. Cikkelye értelmében a Légialkalmassági Bizonyítványok kiadásával és érvényesítésével, valamint a Tervező Állam két különböző Állam is lehet, elkülönülő feladatokkal és kötelmekkel és egymástól független felelősségekkel. Ennek megfelelően, a Típusalkalmassági Bizonyítványok kiadását szabályozó követelmények az Annex 8 alkalmazható előírásainak megfelelően nem részei a „minimális szabványok”-nak, mely a Légialkalmassági Bizonyítványok kiadását és érvényesítését szabályozza, és az Egyezmény 33. Cikkelyének megfelelően az érvényességük elismeréséhez vezetnek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes